Barva
Apie ugnikalnį žr. Barva (ugnikalnis). Barva (isp. Barva) – miestas vidurio Kosta Rikoje, Heredijos provincijoje, šiaurinis Heredijos priemiestis. Žemdirbystės ir gyvulininkystės regiono centras. Miesto įžymybė yra barokinė, 1568 m. pašventinta, Šv. Baltramiejaus bažnyčia. Baltramiejaus atlaidų metu vyksta spalvingas karnavalas. Yra miesto parkas, kultūros šventykla, kolonijinės architektūros gyvenamieji namai, įvairūs paminklai.